Diari Oficial de la Generalitat Valenciana


Sumari del DOGV 9544, del 01-03-2023 (2023/2009)

Extracte de la Resolució de 21 de febrer de 2023, de la Conselleria d'Innovació, Universitats, Ciència i Societat Digital, per la qual es convoquen subvencions al transport universitari en la Comunitat Valenciana, per al curs 2022-2023.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9544

Data del DOGV
:   01-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2009


Data del document
:   21-02-2023

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Extracte

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

Extracte de la Resolució de 21 de febrer de 2023, de la Conselleria d'Innovació, Universitats, Ciència i Societat Digital, per la qual es convoquen subvencions al transport universitari en la Comunitat Valenciana, per al curs 2022-2023. [2023/2009]  
BDNS (identif.): 677825.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/677825  
  
Primer. Beneficiaris  
Podran sol·licitar aquestes subvencions, les associacions d'estudiants universitaris, les cooperatives de consumidors i usuaris l'objecte de les quals siga el transport de l'alumnat universitari, els ajuntaments i, subsidiàriament, per a aquelles rutes on no concórreguen alguna d'aquestes entitats, les empreses de transport públic regular permanent d'ús general.  
Queden excloses les empreses en crisis definides en les directrius comunitàries sobre ajudes estatals de salvament i de reestructuració d'empreses no financeres en crisis (DOUE C 249, 31.07.2014).  
  
Segon. Objecte  
Convocar, per al curs acadèmic 2022-2023, les subvencions al transport universitari en la Comunitat Valenciana, destinades a contribuir al finançament del servei diari de rutes de transport per carretera de l'alumnat universitari des de poblacions allunyades dels centres universitaris, fins als campus de les universitats públiques valencianes.  
  
  
Tercer. Bases reguladores  
Per Ordre 3/2019, de 31 de gener, de la Conselleria d'Educació, Investigació, Cultura i Esport, s'aprovaren les bases reguladores per a la concessió de les subvencions al transport universitari en la Comunitat Valenciana, el text complet de la qual es troba disponible en la següent adreça web:  
http://www.dogv.gva.es/datos/2019/02/08/pdf/2019\_1039.pdf  
  
Quart. Quantia  
Es destina un import global màxim de 473.000 euros.  
  
Cinqué. Termini i lloc de presentació de les sol·licituds  
1. El termini de presentació de sol·licituds telemàtiques serà d'un mes a comptar des de l'endemà de la publicació de la resolució de la convocatòria en el Diari Oficial de la Generalitat Valenciana.  
En el supòsit de presentar el sol·licitant més d'una sol·licitud per ruta es considerarà vàlida l'última presentada.  
2. La tramitació i presentació de la sol·licitud es realitzarà únicament per mitjans electrònics en la plataforma de tramitació de la GVA. El punt d'accés a la tramitació electrònica és la Seu Electrònica de la Generalitat, accessible en l'adreça web: https://sede.gva.es. L'accés directe a aquest tràmit estarà disponible en el següent enllaç: http://www.gva.es/es/inicio/procedimientos'id\_proc=274  
Les entitats sol·licitants tenen disponible el text de la resolució de convocatòria d'aquesta subvenció per al curs 2021-2022, en la següent adreça web: http://innova.gva.es/es/web/universidad/ayudas-y-becas  
  
  
Alacant, 21 de febrer de 2023.- La consellera d'Innovació, Universitats, Ciència i Societat Digital: Josefina Bueno Alonso.